[pic] | KOMISIJA EVROPSKIH SKUPNOSTI |

Bruselj, 5.11.2008

COM(2008) 694 konč.

2008/0203 (ACC)

Predlog

UREDBA SVETA

o spremembi Priloge I k Uredbi Sveta (ES) št. 1528/2007, s katero se Republika Zambija doda na seznam regij ali držav, ki so zaključile pogajanja [SEC(2008) 2740]

(predložila Komisija)

OBRAZLOŽITVENI MEMORANDUM

Republika Zambija (v nadaljnjem besedilu: Zambija) je 28. novembra 2007 parafirala začasni sporazum o določitvi okvira za sporazum o gospodarskem partnerstvu z Evropsko skupnostjo v okviru širših pogajanj z regijo Vzhodna in Južna Afrika (ESA). Vendar se Evropska skupnost in Zambija med pogajanji nista uspeli dogovoriti o zambijski ponudbi glede dostopa do trga, zaradi česar Zambija ni bila vključena v Prilogo I Uredbe Sveta (ES) št. 1528/2007 z dne 20. decembra 2007 o uporabi ureditev za blago s poreklom iz nekaterih držav iz skupine afriških, karibskih in pacifiških držav (AKP), določenih v sporazumih, ki vzpostavljajo ali vodijo k vzpostavitvi sporazumov o gospodarskem partnerstvu. ES in Zambija sta 30. septembra 2008 parafirali zambijsko ponudbo glede dostopa do trga. Na podlagi tega je priloženi predlog namenjen vključitvi Zambije v Prilogo I Uredbe Sveta (ES) št. 1528/2007. Zaradi vključitve Zambije v Prilogo I Uredbe Sveta (ES) št. 1528/2007 je treba spremeniti tudi Uredbo Komisije (ES) št. 950/2006 z dne 28. junija 2006 o podrobnih pravilih za izvajanje uvoza in prečiščevanja proizvodov v sektorju sladkorja v okviru nekaterih tarifnih kvot in preferencialnih sporazumov za tržna leta 2006/2007, 2007/2008 in 2008/2009. Ta sprememba bo uvedena z Uredbo Komisije.

2008/0203 (ACC)

Predlog

UREDBA SVETA

o spremembi Priloge I k Uredbi Sveta (ES) št. 1528/2007, s katero se Republika Zambija doda na seznam regij ali držav, ki so zaključile pogajanja

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 Pogodbe,

ob upoštevanju predloga Komisije[1],

ob upoštevanju naslednjega:

(1) Skupnost je 28. novembra 2007 zaključila pogajanja o začasnem sporazumu o določitvi okvira za Sporazum o gospodarskem partnerstvu (v nadaljnjem besedilu: začasni SGP) s Sejšeli, Zambijo in Zimbabvejem. Pogajanja o začasnem SGP z Mauritiusom so bila zaključena 4. decembra 2007, s Komori in Madagaskarjem pa 11. decembra 2007.

(2) Ker pa se Skupnost in Republika Zambija ob zaključku pogajanj o začasnem SGP 28. novembra 2007 nista mogli dogovoriti o zambijski ponudbi glede dostopa do trga, vključitev Republike Zambije v Prilogo I Uredbe Sveta (ES) št. 1528/2007[2] („Uredba“) ni bila mogoča.

(3) Skupnost in Republika Zambija sta pogajanja o dostopu do trga zaključili 30. septembra 2008.

(4) Posledično je treba v skladu s členom 2 Uredbe spremeniti Prilogo I, tako da se vanjo vključi Republika Zambija.

(5) Da se omogoči vključitev Republike Zambije v obseg uporabe Uredbe (ES) št. 1528/2007, je treba Uredbo Komisije (ES) št. 950/2006 z dne 28. junija 2006 spremeniti z učinkom od datuma začetka veljavnosti sedanje uredbe –

SPREJEL NASLEDNJO UREDBO:

Člen 1

V Prilogi I k Uredbi Sveta (ES) št. 1528/2007 se „Republika Zambija“ vstavi med vnosa „Republika Uganda“ in „Republika Zimbabve“.

Člen 2

Ta uredba začne veljati na dan objave v Uradnem listu Evropske unije .

Ta uredba je v celoti zavezujoča in se neposredno uporablja v vseh državah članicah.

V Bruslju, […]

Za Svet

Predsednik […]

[1] UL C […], […], str. […].

[2] UL L 348, 31.12.2007, str. 1.